Morača

Morača je rijeka u Crnoj Gori. Izvire ispod planine Rzac. Duga je 113 km i teče od sjevera ka jugu. Ulijeva se u Skadarsko jezero.

U svom sjevernom dijelu, Morača je brza planinska rijeka, a presjeca je kanjon sjeverno od Podgorice. Nakon spajanja sa svojom najvećom pritokom, Zetom, sjevernije od Podgorice, Morača ulazi u Zetsku dolinu. Teče kroz ovu ravnicu Crne Gore sve dok se ne ulije u Skadarsko jezero. Njen kanjon je dio glavnog puta preko kojeg se dolazi do crnogorske obale iz sjevernog dijela Crne Gore i Srbije. Ovaj put se smatra vrlo opasnim, i u budućnosti će se vjerovatno zaobilaziti.

Morača se smatra jednim od simbola Podgorice, i ona je najveća rijeka koja teče kroz ovaj grad.


Kategorija:Rijeke u Crnoj Gori